CELEX: 32015D0659
Language: hr
Date: 2015-03-16 00:00:00
Title: Odluka Vijeća (ZVSP) 2015/659 od 16. ožujka 2015. o potpisivanju i sklapanju, u ime Europske unije, Sporazuma u obliku razmjene pisama između Europske unije i Srednjoafričke Republike o statusu koji u Srednjoafričkoj Republici ima savjetodavna vojna misija ZSOP-a Europske unije u Srednjoafričkoj Republici (EUMAM RCA)

28.4.2015   
            
            
               HR
            
            
               Službeni list Europske unije
            
            
               L 108/1
            
         ODLUKA VIJEĆA (ZVSP) 2015/659
   od 16. ožujka 2015.
   o potpisivanju i sklapanju, u ime Europske unije, Sporazuma u obliku razmjene pisama između Europske unije i Srednjoafričke Republike o statusu koji u Srednjoafričkoj Republici ima savjetodavna vojna misija ZSOP-a Europske unije u Srednjoafričkoj Republici (EUMAM RCA)
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 37., u vezi s člankom 218. stavcima 5. i 6. Ugovora o funkcioniranju Europske unije,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:
   
               (1)
            
            
               Vijeće je 19. siječnja 2015. donijelo Odluku (ZVSP) 2015/78 (1), kojom se predviđa da je status jedinica i osoblja savjetodavne vojne misije ZSOP-a (EUMAM RCA) pod vodstvom Unije, uključujući povlastice, imunitete i dodatna jamstva potrebna za ispunjavanje i neometano funkcioniranje njihove misije, predmetom sporazuma koji treba sklopiti u skladu s člankom 37. Ugovora o Europskoj uniji (UEU) te u skladu s postupkom utvrđenim u članku 218. Ugovora o funkcioniranju Europske unije (UFEU).
            
         
               (2)
            
            
               Nakon donošenja Odluke Vijeća od 19. siječnja 2015. o odobravanju otvaranja pregovora, Visoki predstavnik Unije za vanjske poslove i sigurnosnu politiku, u skladu s člankom 37. UEU-a, u pregovorima je dogovorio Sporazum u obliku razmjene pisama između Unije i Srednjoafričke Republike o statusu EUMAM RCA-a.
            
         
               (3)
            
            
               U skladu s člankom 5. Protokola br. 22 o stajalištu Danske priloženom UEU-u i UFEU-u, Danska ne sudjeluje u pripremi i provedbi odluka i djelovanja Unije koji imaju obrambene implikacije. Danska ne sudjeluje u provedbi ove Odluke te stoga ne sudjeluje ni u financiranju ove misije.
            
         
               (4)
            
            
               Sporazum u obliku razmjene pisama trebalo bi odobriti,
            
         DONIJELO JE OVU ODLUKU:
   Članak 1.
   Sporazum u obliku razmjene pisama između Europske unije i Srednjoafričke Republike o statusu koji u Srednjoafričkoj Republici ima savjetodavna vojna misija ZSOP-a Europske unije u Srednjoafričkoj Republici (EUMAM RCA) odobrava se u ime Europske unije.
   Tekst Sporazuma u obliku razmjene pisama priložen je ovoj Odluci.
   Članak 2.
   Predsjednika Vijeća ovlašćuje se da imenuje jednu ili više osoba koje će biti opunomoćene za potpisivanje dotičnog pisma kako bi obvezale Uniju.
   Članak 3.
   Ova Odluka stupa na snagu na dan donošenja.
   
      Sastavljeno u Bruxellesu 16. ožujka 2015.
      
         
            Za Vijeće
         
         
            Predsjednica
         
         F. MOGHERINI
      
   
   
      (1)  Odluka Vijeća (ZVSP) 2015/78 od 19. siječnja 2015. o savjetodavnoj vojnoj misiji ZSOP-a Europske unije u Srednjoafričkoj Republici (EUMAM RCA) (SL L 13, 20.1.2015., str. 8.).